VENDIM
Nr. 145, datë 24.2.2016

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “RIKONSTRUKSIONI I RRUGËS “KINEMAJA E VJETËR””, NË BASHKINË PATOS

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Rikonstruksioni i rrugës “Kinemaja e vjetër””, në Bashkinë e Patosit, sipas tabelës që i bashkëlidhet këtij vendimi.
2. Shpronësimi bëhet në favor të Bashkisë Patos.
3. Pronarët e pasurive të paluajtshme që shpronësohen, të kompensohen, sipas vlerave përkatëse, për sipërfaqen prej 50.7 (pesëdhjetë pikë shtatë) m², truall, në vlerën e përgjithshme të shpronësimit prej 50 294 (pesëdhjetë mijë e dyqind e nëntëdhjetë e katër) lekësh.
4. Vlera e përgjithshme e shpronësimit prej 50 294 (pesëdhjetë mijë e dyqind e nëntëdhjetë e katër) lekësh përballohet nga të ardhurat e Bashkisë Patos, të planifikuara në buxhetin e saj. 
5. Vlera e shpenzimeve procedurale përballohet nga Bashkia Patos.
6. Afati i përfundimit të shpronësimit të jetë tri muaj pas datës së hyrjes në fuqi të këtij vendimi.
7. Afati i përfundimit të punimeve të objektit në Bashkinë e Patosit të jetë në përputhje me afatet e parashikuara nga kjo bashki.
8. Regjistrimi i ri i pasurisë 50.7 (pesëdhjetë pikë shtatë) m², truall, për projektin “Rikonstruksioni i rrugës “Kinemaja e vjetër””, bëhet në favor të Bashkisë së Patosit.
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme dhe Bashkia Patos për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI 
Edi Rama


























LISTA EMËRORE E PERSONAVE DHE E PRONAVE QË DO TË SHPRONËSOHEN PËR EFEKT TË SHPRONËSIMIT, QË DO TË PËRDORET PËR RIKONSTRUKSIONIN E RRUGËS “KINEMAJA E VJETËR”, NË BASHKINË E PATOSIT

	Nr.
	Emër, mbiemër
	Nr. 
 i pasurisë
	Zona kadastrale 
	Sipërfaqja 
m2/truall
	Çmimi 
në lekë/m2
	Vlera 
në lekë
	Vërtetim pronësie

	1
	Yzedin Xhevat Fejzaj
	2/8.
	2890
	50.7 m2
	992
	50 294
	Konf. nga ZVRPP-ja nr. 2100/1, datë 29.4.2015

	 
	TOTALI
	 
	 
	 
	 
	50 294
	 


[bookmark: _GoBack]



